HANKELEPING

Tallinn				        21.06.2024 nr 2-2/24/481-2 

Riigi Kaitseinvesteeringute Keskus, registrikood 70009764, aadress Järve 34a, 11314 Tallinn, keda esindab direktori 07.12.2020 käskkirja nr 77 alusel hangete osakonna juhataja Ivar Janson (edaspidi nimetatud ostja), ühelt poolt    

ja

Nautlejad OÜ, registrikood 12881052, aadress Käänunurga, Mõtsküla, Põlva vald, 63708 Põlva maakond, keda esindab põhikirja alusel juhatuse liige Piret Svirilin (edaspidi nimetatud müüja), teiselt poolt (edaspidi eraldi ja üksikult nimetatud pool ning koos ja ühiselt nimetatud pooled), sõlmisid raamlepingu „Õppuste toitlustamine“ (viitenumber 275219) alusel korraldatud minikonkursi „Õppuse toitlustamine 15.07.2024 – 10.09.2024 Harju maakonnas, Paunkülas” (viitenumber 280789) tulemusena käesoleva hankelepingu (edaspidi nimetatud leping) alljärgnevas:

1.	Lepingu ese

1.1.	Lepingu alusel selles sätestatud tingimustel kohustub müüja osutama ostjale toitlustusteenust koos valmistoidu kohale toimetamisega (edaspidi teenus). 
1.2.	Ostja kohustub teenuse vastu võtma ja tasuma müüjale vastavalt lepingus sätestatud tingimustele.
1.3.	Teenuse täpne liik, kogus, tarnekohad ja -tähtajad on sätestatud lisas 1 tehnilises kirjelduses.

2.	Teenuse hind ja maksetingimused

2.1.	Teenuse hind on määratud müüja pakkumuses ja see on pooltele siduv. Teenuse hinda arvestatakse eurodes.
2.2.	Teenuse eest esitatakse arved masintöödeldava e-arvena.
2.3.	Teenuse eest tasutakse vastavalt reaalselt tarbitud kogustele e-arve alusel, kus on välja toodud serveeritud portsjonite arvud kuupäevade ja toidukordade lõikes. Müüja esitab ostjale koondarved kaks korda kuus: 1.-15. kuupäeva ja 16.-31. kuupäeva kohta hiljemalt kolme tööpäeva jooksul eelnimetatud perioodi möödumisest, kui ei lepita kokku teisiti. Koondarvel on hinnad märgitud kuni kaks kohta peale koma.
2.4.	Teenuse eest tasutakse arvel esitatud arveldusarvele 28 (kahekümne kaheksa) päeva jooksul pärast tingimustele vastava arve kättesaamist.
2.5.	Müüja poolt esitatavale koondarvele märgitakse:

Riigi Kaitseinvesteeringute Keskus, Järve 34a, 11314 Tallinn;
registrikood 70009764;
hankelepingu number 2-2/24/481-2 ja tellimuse nr (selle olemasolul);
riigihanke viitenumber 275219013001001;
ostja kontaktisiku nimi;
teenuse/kauba kogus ja nimetus, ühiku hind ja muu vajalik info.

3.	Lepingu tähtaeg

3.1.	Leping jõustub alates selle allkirjastamisest ostja poolt ning kehtib kuni osapoolte lepinguliste kohustuste täitmiseni. Ostjal on õigus lepingu kehtivuse perioodi pikendada kuni 30 päeva võrra andes sellest täitjale ette teada vähemalt 30 päeva. Kokkuleppel täitjaga võib etteteatamise tähtaeg olla lühem. Lepinguliste kohustuste perioodi pikendamine ei muuda teisi lepingus ja selle lisades sätestatud kohustusi.

4.	Muud tingimused

4.1.	Pooled on kohustatud teavitama teist poolt viivitamatult asjaoludest, mis mõjutavad või võivad mõjutada lepingu täitmist ning takistada lepingus sätestatud eesmärkide saavutamist.
4.2.	Poolte kontaktisikud: 

4.2.1.	Ostja kontaktisik on Sergei Kulakov e-post sergei.kulakov@mil.ee, tel 
+372 7172 042.
4.2.2.	Müüja kontaktisik on Piret Svirilin, e-post piretsvirilin@gmail.com, tel 
+372 5344 5789.

5.	Lepingu lisad

5.1.	Tehniline kirjeldus
5.2.	Julgeolekutingimused
5.3.	Pakkumus

6.	Poolte kontaktandmed

Ostja:	
Müüja:

(allkirjastatud digitaalselt)

Ivar Janson
hangete osakonna juhataja
	(allkirjastatud digitaalselt)

Piret Svirilin
juhatuse liige